  Майя Бывальцева 20-тӥ коньывуонэ Ижкарысь Старки микрорайонын фельдшер-акушер пункт усьтӥзы. Со таиз арлы чаклам 25 ФАПъёс пӧлысь берпуметӥез. «Программа милям кутскиз гинэ ай, малы ке шуоно ми кылем арын эскерон вылысь одӥг ФАП усьтӥмы «Костина Мельницаын», собере азинтыны малпамы. Таяз арын 25 ФАПъёс, вуоно арын но 25. Луонлыкъёс кылдӥзы ке, ватсаломы. Лэсьтӥськыны дышемын ни, озьы ик валаськомы, кыӵе тырмымтэос вал музъемез, коммуникациосты дасян ласянь», — вераз эм ужъюртэз усьтонын Удмуртилэн тӧроез Виктор Савельев. Тазалыкез утёнъя министрлэсь ужзэ быдэсъясь Андрей Воздвиженский верамъя, микрорайонын эмъюрттэт сётон ласянь югдур сюлмаськытӥсь вал, выль фельдшер-акушер пункт сое тупатыны луонлык сётоз. Чакланъёсъя, таӵе пунктъёслы кулэяськон быдэс элькунын кык ар куспын ворсамын луоз. Одӥг таӵе юртлэн дуныз 4 миллион манет, но ватсаса коньдон кулэ коммуникациосты кыскыны. Одӥгез ФАП шорлыдын 5 миллион манет котыр усе. Тегъёс: Тазалык Ижкар ВикторСавельев Удмуртия тазалыкезутён  